Document ID: 31993R0648

KOMISSION ASETUS (ETY) N:o 648/93,
annettu 19 päivänä maaliskuuta 1993,
raakatupakka-alan asetusten (ETY) N:o 3477/92 ja (ETY) N:o 3478/92 muuttamisesta tiettyjen määräpäivien vahvistamisen osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92(1) ja erityisesti sen 7 ja 11 artiklan,
sekä katsoo, että
niiden hallinnollisten vaikeuksien vuoksi, joita jäsenvaltiot ovat kohdanneet pannessaan täytäntöön kahden uudistuksen soveltamista koskevan asetuksen, nimittäin raakatupakka-alan kiintiöjärjestelmän soveltamista koskevista yksityiskohtaisista säännöistä vuosien 1993 ja 1994 sadoille 1 päivänä joulukuuta 1992 annetun komission asetuksen (ETY) N:o 3477/92(2), sellaisena kuin se on viimeksi muutettuna asetuksella (ETY) N:o 473/93(3), sekä raakatupakka-alalle säädetyn palkkiojärjestelmän soveltamista koskevista yksityiskohtaisista säännöistä 1 päivänä joulukuuta 1992 annetun komission asetuksen (ETY) N:o 3478/92(4) säännöksiä, olisi siirrettävä myöhäisemmäksi tiettyjä määräpäiviä tai määräaikoja ja erityisesti viljelysopimusten tekemiselle ja rekisteröinnille sekä viljelytodistusten antamiselle säädettyjä määräpäiviä samoin kuin lisämäärien uudelleenjakamisen viimeistä määräpäivää,
selkeyden ja täsmällisyyden vuoksi olisi asetuksessa (ETY) N:o 3478/92 otettava uudelleen käyttöön asetuksessa (ETY) N:o 3477/92 jo esiintyneet määritelmät,
kiintiöiden ja viljelytodistusten jakamista sekä viljelysopimusten tekemistä ja rekisteröintiä koskevat toimenpiteet olisi toteutettava mahdollisimman hyvissä ajoin, ja
tässä asetuksessa säädetyt toimenpiteet ovat tupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3477/92 seuraavasti.
1 Korvataan 9 artiklan 6 kohta seuraavasti:
"6 Viljelytodistukset on annettava viimeistään satovuoden maaliskuun 31 päivänä.
Tarvittaessa toimivaltaisten viranomaisten on annettava nämä todistukset jalostajille viimeistään saman vuoden maaliskuun 24 päivänä."
2 Korvataan 11 artiklan 3 kohdassa oleva päivämäärä "huhtikuun 1 päivää" päivämäärällä "toukokuun 1 päivää".
2 artikla
Muutetaan asetus (ETY) N:o 3478/92 seuraavasti:
1 Korvataan 3 artiklan 1 kohdassa olevat päivämäärät "maaliskuun 15 päivänä" ja "huhtikuun 10 päivään" vastaavasti päivämäärillä "huhtikuun 14 päivänä" ja "toukokuun 10 päivään".
2 Korvataan 3 artiklan 2 kohdassa olevat päivämäärät "huhtikuun 1 päivää" ja "huhtikuun 20 päivään" vastaavasti päivämäärillä "toukokuun 1 päivää" ja "toukokuun 20 päivään".
3 Lisätään 17 a artikla seuraavasti:
"17 a artikla
Asetuksen (ETY) N:o 3477/92 2 artiklassa säädettyjä määritelmiä sovelletaan."
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä maaliskuuta 1993.

Labels: 3
11
17
6